CELEX: C2004/262/82
Language: lt
Date: 2004-10-23 00:00:00
Title: Byla T-309/04 TV2/DANMARK A/S 2004 m. liepos 28 d. pareikštas ieškinys Europos Bendrijų Komisijai

23.10.2004   
            
            
               LT
            
            
               Europos Sąjungos oficialusis leidinys
            
            
               C 262/43
            
         TV2/DANMARK A/S 2004 m. liepos 28 d. pareikštas ieškinys Europos Bendrijų Komisijai
   (Byla T-309/04)
   (2004/C 262/82)
   Bylos kalba: danų
   2004 m. liepos 28 d. Europos Bendrijų Pirmosios instancijos teisme buvo pareikštas TV2/DANMARK A/S, įsteigtos Odense (Danija), atstovaujamos advokato Olaf Koktvedgaard, ieškinys Europos Bendrijų Komisijai.
   Pareiškėjas Pirmosios instancijos teismo prašo:
   
               —
            
            
               panaikinti visą arba iš dalies 2004 m. gegužės 19 d. Komisijos sprendimą 2004 C(2004)1814 final byloje 2/2003 (ex NN 22/2002) dėl Danijos taikomų priemonių TV2/Danmark naudai;
            
         
               —
            
            
               priteisti iš Komisijos bylinėjimosi išlaidas.
            
         Teisiniai pagrindai ir pagrindiniai argumentai
   Ginčijamu sprendimu Komisija pripažino TV2/DANMARK A/S 1995-2002 m. abonentinio mokesčio forma ir iš tam tikrų kitų lėšų suteiktą pagalbą suderinama su bendrąja rinka, išskyrus 628,2 milijono DKK sumą, kuri, Komisijos nuomone, yra neteisėta pagalba ir kurią Danijos Karalystė yra įpareigota susigrąžinti iš pareiškėjo.
   Pagrįsdamas savo reikalavimus, pareiškėjas tvirtina, kad ginčijamas sprendimas buvo priimtas pažeidžiant pagrindines procedūrines taisykles, įtvirtintas EB sutarties 87 straipsnio 1 dalyje, 86 straipsnio 2 dalyje, 295 straipsnyje ir Protokole dėl viešojo transliavimo sistemos valstybėse narėse. Pareiškėjas teigia, kad:
   
               —
            
            
               buvo pažeistas proceso rungtyniškumo principas, kad į perteklines išmokas buvo įtrauktos sumos, kurios buvo išmokėtos ne per nagrinėjamą laikotarpį ir kad TV2 nuosavo kapitalo formavimo vertinimo pagrindas ir argumentacija yra nepakankami;
            
         
               —
            
            
               Komisijos vertinime neatsižvelgiama į aplinkybes, susiklosčiusias tuo laikotarpiu, kai buvo imtasi priemonių TV2 naudai;
            
         
               —
            
            
               TV2 pajamos iš abonentinio mokesčio ir 1995-1997 m. per TV2 fondą gautos pajamos už reklamą nėra valstybės pagalba, nes jos nėra mokamos iš valstybinių išteklių;
            
         
               —
            
            
               net jei perduotos lėšos viršija realią TV2 įsipareigojimų teikti viešąsias paslaugas atlikimo savikainą, tai nelaikytina valstybės pagalba, nes šios lėšos nebuvo naudojamos kryžminiam komercinės veiklos subsidijavimui;
            
         
               —
            
            
               TV2 neįgijo ekonominio pranašumo, kurio ji nebūtų įgijusi normaliomis rinkos sąlygomis, nes TV2 pelnas nėra didesnis už pelną, kurį ji paprastai gauna už įsipareigojimų teikti viešąsias paslaugas atlikimą ir kadangi nuosavo kapitalo formavimas buvo pateisinamas rinkos ekonomikos dėsniais;
            
         
               —
            
            
               TV2 nuosavo kapitalo struktūra neišeina už įsipareigojimų teikti viešąsias paslaugas atlikimui būtinų ribų;
            
         
               —
            
            
               reikalavimas grąžinti lėšas negali būti pateikiamas po tyrimo įsteigtai akcinei bendrovei TV2/Danmarks A/S, nes ši bendrovė nepraturtėjo;
            
         
               —
            
            
               turi būti atmestas reikalavimas mokėti palūkanas nuo grąžintinos sumos, nes į ją jau yra įtrauktos palūkanos.